b'\n_START_ARTICLE_\nOpus (m\xc3\xbasica)\n_START_PARAGRAPH_\nOpus, "obra" en llat\xc3\xad, \xc3\xa9s un terme que s\'aplica en m\xc3\xbasica per catalogar les obres de la majoria de compositors. Normalment se sol fer per ordre cronol\xc3\xb2gic de creaci\xc3\xb3 o publicaci\xc3\xb3, per\xc3\xb2 tamb\xc3\xa9 poden estar organitzades per tipus d\'obra._NEWLINE_El conjunt de n\xc3\xbameros d\'opus d\'un compositor (acompanyats del t\xc3\xadtol de l\'obra) s\'anomena cat\xc3\xa0leg. Alguns cat\xc3\xa0legs no utilitzen la paraula opus, sin\xc3\xb3 unes sigles encunyades per la persona que es va ocupar d\'ordenar-les, s\xc3\xb3n el cas de compositors tan importants com Bach (que utilitza el BWV: Bach Werke-Verzignis) i Mozart (KV: K\xc3\xb6chel Verzignis).'